**ОБЩИНСКА ИЗБИРАТЕЛНА КОМИСИЯ–гр.ПОПОВО**

гр.Попово 7800, пл.”Александър Стамболийски” № 1,тел.0608/40297,

e-mail:oik2524@cik.bg

**П Р О Т О К О Л**

№ 40

Днес 11.11.2015г.в 17.00 часа се проведе заседание на ОИК-Попово, на което присъстваха:

Председател: Данчо Колев Николаев

Зам. Председател: Антония Георгиева Георгиева

Секретар: Дамян Николов Дамянов

Членове: Пеньо Христов Димитров

Пламена Колева Ангелова

Димитринка Кънева Великова

Дарина Цанкова Дочева

Антоанета Тодорова Иванова

Надя Георгиева Тодорова-Антонова

Отсъстват по уважителни причини: Страхил Бориславов Страхилов и Първолета Ценкова Дамянова.

Налице е необходимия кворум, заседанието е законно и може да се проведе.

Председателят на комисията, Данчо Николаев предложи заседанието да протече при следния

**ДНЕВЕН РЕД:**

1.Обсъждане на проект за писмено становище на ОИК-Попово по административно дело № 177 от 2015г. по описа на АС-Търговище.

Не са направени предложения за допълнения или изменения на дневният ред и членовете на комисията гласуваха поименно предложения от председателя дневен ред.

Гласували „ЗА“ – 9 : Данчо Колев Николаев,Антония Георгиева Георгиева, Дамян Николов Дамянов, Пламена Колева Ангелова, Пеньо Христов Димитров, Димитринка Кънева Великова, Дарина Цанкова Дочева, Антоанета Тодорова Иванова, , Надя Георгиева Тодорова-Антонова.Гласували „ПРОТИВ“ – няма.

С 9 гласа „ЗА“ и 0 „ПРОТИВ“ ОИК Попово прие предложения дневен ред за заседание на комисията.

**ПО ТОЧКА 1 ОТ ДНЕВНИЯ РЕД:**

Председателя Данчо Колев Николаев обяви, че в комисията е получена призовка за ОИК-Попово като ОТВЕТНИК по адм.дело № 177/2015г. , както и Определение № 258/10.11.2015г. на Административен съд-гр.Търговище, от което е видно, че Стефан Томанов, кандидат за кмет на кметство с.Баба Тонка, община Попово, на произведения на 1 ноември 2015г. втори тур и подал жалба срещу Решение № 347/01.11.2015г. на ОИК Попово за избор на кмет на кметство с.Баба Тонка, във връзка с което е образувано административно дело № 177 по описа на АС-Търговище. Председателят уточни, че съгласно Определение № 258/2015г. на АС-Търговище се предоставя и чувала в бюлетини от втория тур на избора за кмет на кметство с.Баба Тонка , тъй като ще има ръчно броене на бюлетините в насроченото за 9,00 часа на 12 ноември 2015г. заседание на съда.

В качеството си на ОТВЕТНИК, ОИК-Попово е необходимо да изготви писмено становище по делото , което да бъде отстоявано по време на съдебното заседание от упълномощения член на комисията адвокат Дамян Дамянов-секретар на ОИК.

Председателят уведоми присъстващите, че проект за писмено становище на комисията е разработено предишния ден по време на дадено дежурство от членовете на ОИК, които са юристи – Д.Николаев, А.Георгиева,Д.Дамянов и Н.Тодорова.

Няма направени предложения и разисквания по точката.

Предложено е поименно гласуване.

Гласували „ЗА“ – 9 - Данчо Колев Николаев,Антония Георгиева Георгиева, Дамян Николов Дамянов, Пламена Колева Ангелова, Пеньо Христов Димитров, Димитринка Кънева Великова, Дарина Цанкова Дочева, Антоанета Тодорова Иванова, Надя Георгиева Тодорова-Антонова.

Гласували „ПРОТИВ“ – няма.

С 9 гласа „ЗА“ и 0 „ПРОТИВ“ ОИК Попово прие следното

**РЕШЕНИЕ №359/11.11.2015г.**

1.Одобрява изготвеното от юристите на комисията писмено становище на ОИК-Попово по АД № 177/2015г. по описа на АС-Търговище заведено по жалба на Стефан Борисов Томанов от гр.Попово,кандидат за кмет на кметство с.Баба Тонка в МИ-2015г. против Решение № 347 от 01.11.2015г. на ОИК-Попово, с което е обявен за избран на втори тур за кмет на кметство с.Баба Тонка Красимир Иванов Андреев и го приема за становище на ОИК-Попово, което да бъде отстоявано в съда съгласно приложения текст.

**ДО АДМИНИСТРАТИВЕН СЪД**

**ТЪРГОВИЩЕ**

**СТАНОВИЩЕ**

**НА ОИК ПОПОВО по АД №177 от 2015г на АС Търговище**

**ПО ЖАЛБА НА СТЕФАН БОРИСОВ ТОМАНОВ ОТ ГР.ПОПОВО КАНДИДАТ ЗА КМЕТ НА с.Баба Тонка в МИ- 2015г.**

**против решение №347 от 2015г на ОИК Попово с което е обявен за избран на втори тур за кмет на с.Б.Тонка Красимир Иванов Андреев**

**ГОСПОДА АДМИНИСТРАТИВНИ СЪДИИ,**

Считаме жалбата за неоснователна ,а обжалваното решение за правилно и законосъобразно,постановено при спазване на процесуалните правила и закона.

ОИК Попово е постановила решението си на основа получен безспорен изборен резултат в секция 252400022-с.Б.Тонка материализиран в протокола на СИК. Както провеждане на самото гласуване,така и броенето на бюлетините и определяне на изборните резултати е без констатирани и отбелязани в протокола на СИК нарушения на изборния процес.Възражения ,искания и жалби за нарушения на изборния процес и спорове относно съдържанието на протокола не са отбелязани в протокола на СИК.Решението на ОИК е законосъобразен адм.акт постановен от компетентен орган,в законен състав и в определената от закона форма.

Във връзка с горното Ви молим да потвърдите решение №347 от 2015г на ОИК Попово с което е обявен за избран на втори тур за кмет на с.Б.Тонка Красимир Иванов Андреев като законосъобразно.

2.ОИК упълномощава комисията да бъде представлявана пред АС-Търговище от председателя Д.Николаев и секретаря адвокат Дамян Дамянов.

Поради изчерпване на дневния ред заседанието на ОИК е приключено в 17,45 часа.

ПРЕДСЕДАТЕЛ:.............................

/Д. Николаев/

СЕКРЕТАР: ...............................

/Д.Дамянов/